นักธุรกิจออสเตรเลีย มีแผนจับคางคกยักษ์ออสเตรเลีย เป็นสินค้าส่งออกไปปรเทศจีน
เมื่อพูดถึงคางคก คงจะมีคุณผู้ฟังหลายท่าน ที่ไม่ค่อยจะชื่นชอบ เจ้าสัตว์ที่มีผิวหนังตะปุ่มตะป่ำชนิดนี้สักเท่าไหร่ แล้วยิ่งเป็นคางคกที่มีพ
แต่นักธุรกิจหัวใสจากรัฐควีนสแลนด์กำลังมีแผนจับคางคกยักษ์ออสเตรเลีย หรือที่เรียกกันว่า cane toad ซึ่งเป็นคางคกมีพิษที่ไม่มีใครต้องการ แปลงเป็นสินค้าส่งออกไปยังประเทศจีนเพื่อใช้เป็นยา และอาหารตามตำรับดั้งเดิมของชาวจีน จะน่ากินแค่ไหน คางคกยักษ์ออสเตรเลียหรือ canetoad เป็นสัตว์ที่ว่ากันว่า มีคนเกลียดและกลัวมากที่สุด ชนิดหนึ่งของออสเตรเลียเลยทีเดียวคาดว่าปัจจุบันที่ออสเตรเลียนั้น มีเจ้าคางคกยักษ์ชนิดนี้อยู่ราว 200 ล้านตัวซึ่งกำลังรุกรานที่อยู่อาศัยของสัตว์ป่าชนิดอื่นๆ คางคกยักษ์ cane toad นั้นไม่ได้มีถิ่นกำเนิดในออสเตรเลีย แต่เกิดที่อเมริกาและถูกนำมายังรัฐควีนสแลนด์ เมื่อช่วงคริสทศวรรษ 1930เพื่อใช้กำจัดแมลงที่มาทำลายไร่อ้อย แต่แผนดังกล่าวไม่ประสบความสำเร็จก่อนที่เจ้าคางคกยักษ์นี้ จะขยายพันธ์อย่างรวดเร็วไปทั่วออสเตรเลียและขยายแหล่งที่อยู่ในอัตราส่วนพื้นที่ 40-50 กิโลเมตรต่อปีสำหรับพิษของคางคกยักษ์ไร่อ้อยนี้ มีลักษณะสีขาวขุ่นเหมือนน้ำนมไหลเวียนอยู่ทั่วลำตัว โดยเฉพาะที่ไหล่ทั้งสองข้าง พิษร้ายนี้สามารถฆ่าสัตว์เล็กๆ ไปจนถึงสัตว์ขนาดปานกลางเช่นสุนัขและแมวได้ อีกทั้งยังอาจทำให้ผู้ที่ได้รับพิษ เกิดความเจ็บปวดแสนสาหัสหากพิษนั้นสัมผัสตาหรือปากและอาจทำให้ตามืดบอดชั่วขณะ คนออสเตรเลียบอกว่าสัตว์ท้องถิ่นที่ว่ากันว่าดุร้ายอย่าง จรเข้น้ำจืด งูหรือสัตว์จำพวกจิงโจ้ ต่างไม่กล้ายุ่งเกี่ยวกับเจ้าคางคกยักษ์เพราะเกรงกลัวพิษที่ว่านี้ด้วยกันทั้งนั้น ในขณะที่ชาวออสซี่เองก็พากันรังเกียจ และหาวิธีต่างๆมากมายที่ใช้กำจัดสัตว์มีพิษชนิดนี้ แต่ทราบไหมว่าแม้จะน่าเกลียดน่ากลัวขนาดที่ชาวออสเตรเลีย ไม่มีใครต้องการ แต่ที่ประเทศจีน cane toad กลับได้รับความนิยม ในหมู่นักปรุงยาจีนตำรับดั้งเดิมเพราะเชื่อว่าพิษคางคกนั้น มีสรรพคุณกระตุ้นหัวใจ ช่วยขับปัสสาวะและยังช่วยรักษาโรคโพรงจมูกอักเสบ และอาการปวดฟันได้อีกด้วยอีกทั้งหนังคางคกและอวัยวะส่วนอื่นๆ ยังเชื่อกันว่ามีประโยชน์ด้านการบำบัดโรคต่างๆได้ดีเช่นกัน คุณJohnBurey ผู้บริหารบริษัทแปรรูปเนื้อสัตว์ ในรัฐควีนสแลนด์คิดว่านั่นคือช่องทางธุรกิจที่น่าสนใจ คือการส่งออกเนื้อคางคกยักษ์ ไปยังตลาดประเทศจีน นักธุรกิจออสซี่ผู้นี้บอกว่าชาวจีนใช้หนังคางคก และส่วนอื่นๆ ในการปรุงยาแผนโบราณมานานหลายปีแล้วจึงเป็นโอกาสอันดี ที่จะนำสัตว์ที่สร้างความรำคาญ ให้แก่คนออสเตรเลียไปแปรเป็นสัตว์ที่สร้างผลกำไรได้ และเพื่อศึกษาตลาดคางคกคุณ Burey จะเดินทางไปยังกรุงปักกิ่งเดือนหน้าเพื่อเจรจากับลรรดาลูกค้า และยังต้องทำเรื่อง และขอใบอนุญาตอย่างเป็นทางการ กับทั้งเจ้าหน้าที่จีนและออสเตรเลียก่อนที่จะส่งออกคางคกยักษ์ อย่างเป็นจริงเป็นจังต่อไป